
Tél integet 


Hajnalban deret hint az égi kék. S. 
Eltűntetek már, mókusok, pelék? 


Befogadott-e régi odvatok? 
Dióimtól szörnyen meghíztatok. 

1917 NOVEMBER 


Az Aurorát az elmúlt hetekben a pétervári dokkban javították, két nappal 
ezelőtt elkészült, de a matrózok nem voltak hajlandók kifutni a tengerre, mert 
tudták, szükség lehet rájuk. A cirkáló most felszedte horgonyait, és elindult 
a Miklós-híd felé. Ekkor a parancsnok kijelentette, hogy erre az útra nem ve- 
zetheti a hajót, hiszen zátonyra futnak. A hajó biztosának parancsára a cirkáló 
egyik csónakja azonnal elindult, s mélységmérővel ellenőrizte a vízállást. Ki- 
derült, hogy az Aurora szabadon haladhat, elég mély a víz. A legénység erre 
letartóztatta a tiszteket, és a hajó elindult. Az utolsó pillanatban azonban a pa- 
rancsnok mégis a kormánykerékhez állt, vállalkozott ahadművelet vezetésére. 

Hajnali fél négy órakor az Aurora horgonyt vetett a Miklós-híd közelében. 

Négy órakor már csak a Téli Palota felé vezető Morszkaja utcát kellett el- 
zárni, hogy a kormány bekerítése teljes legyen. Ezt a feladatot a Putyilov-gyár 
és a viborgi kerület vörösgárdistái hajtották végre. 

Az Ideiglenes Kormány és a szomszédos épületben székelő katonai parancs- 
nokság most már sem telefonon, sem küldöncök útján nem érintkezhetett 
a külvilággal. Kivéve a hadügyminisztériumi titkos vonalat. 

Az Ideiglenes Kormány elnöke és hadseregének főparancsnoka — megszö- 
kött. 

Lenin a Szmolnijban, átvirrasztott, feszült munkában töltött éjszaka után, 
ezekben a percekben fogalmazta a legújabb kori történelem egyik legjelentő- 
sebb okmányát: a Katonai Bizottság kiáltványát. 


, Oroszország polgáraihoz! 


Az Ideiglenes Kormány megdőlt. Az államhatalom a Petrográdi Munkás- és Ka- 


tonatanács szervének, a petrográdi proletariátus és a helyőrség élén álló Forradalmi 
Katonai Bizottságnak a kezébe ment át! 
Az ügy, amelyért a nép harcolt, a demokratikus béke azonnali felajánlása, a 


földesúri földtulajdon megszüntetése, a munkásellenőrzés a termelés fölött, SZOV- 


jetkormány létesítése — mindez most biztosítva van. 


Éljen a munkások, katonák és parasztok forradalma!" 


Részletek Földes Péter: A Nagy Október című könyvéből 


sk ess a EGEKET 


Győrffy Annát 


Elsősorban grafikusként tartják számon. Tehetsége sokoldalú. 

A serdülő leány első munkaadója: apja, Győrffy István, a néprajz professzora. 
Győrffy Anna készített motívumokat édesapja könyvéhez. Ekkoriban nyaranta 
Kalotaszegen tanulmányozta a népviseletet. Rendszeresen portrékat rajzolt a fal- 
vak lakóiról. A fizetsége egy-egy szép kézimunka, népművészeti remek. 

Az Állami Felsőipariskolában textil- és divattervezést tanult. 1951-ben került 
kapcsolatba a Móra kiadóval. Legnépszerűbb sorozata a Pöttyös Panni. 

A Kisdobos szerkesztőségének a lap megindítása, 1952 óta állandó külső munka- 
társa. Győrffy Anna munkái a kedvelt kivágós mellékletek. Készít diafilmeket, 
képeslapokat, tankönyvillusztrációkat. 1982-ben a Gyermekekért Érdemérem- 
mel, 1984-ben nívódíjjal, 1985-ben az Országos Béketanács Békéért Plakettjá- 
val tüntették ki. 

Hárs László 
Varázslat 


Ki ismeri az asztalt? 
Ki ismeri a széket? 

Ki ismeri az ágyat? 

S a falon függő képet? 


Az asztal áll egész nap, 
és körötte a székek. 

A kép az festett vászon. 
S a tükör mutat téged. 


De éjszaka, ha csend van, 
s a rendre nem ügyelnek, 
földre hasal az asztal, 

a székek táncra kelnek, 


a tükör olyan arcot 
mutat, amilyen nincsen, 
s bődül az oroszlánfej 

a sárgaréz kilincsen. 


A párna közben gágog, 
a gyapjúkendő béget, 

s kitár a kép előtted 
varázslatos vidéket. 


A kőfal kettéválik, 


— Hogyan? Ez az ő titka! — 


s az ágy elbaktat véled 
gyönyörű álmaidba, 


hol erdőn rigó rikkan, 

és tündér lejt a réten, 

s szürcsölsz a mézfolyóból 
a tortahegy tövében. . . 


Ám hajnalt üt az óra, 
és hazahív a tik-tak! 
S a derengő szobába 
az ágyad visszabaktat. 


Felülsz és körülnézel. 

A tárgyak visszanéznek. 
De ajkad szélin ül még 
egy ottfelejtett cseppje 
az édes álom-méznek. 


Alvás, álom 


Miként a nappalt az éjszaka, úgy váltja egymást 
életünkben az ébrenlét és az alvás állapota. 

Amikor ébren vagyunk, akkor mozgunk, ját- 
szunk, tanulunk, gondolkodunk, táplálkozunk; 
cselekedeteink tudatosak. 

Amikor alszunk, akkor testünk nyugalomban 
van, szemünk csukott, nem gondolkodunk, nem 
tudunk magunkról. Alvás alatt szervezetünk fel- 
frissül, megpihen. 

Alvás nélkül nem élhetnénk. A csecsemőknek sok 
alvásra van szükségük, szinte állandóan alszanak, 
6 - 8 éveseknek napi 10 órai, a felnőtteknek 8 órai 
vagy annál kevesebb alvás is elegendő. Alvásunk 
akkor igazán pihentető, ha csend van, ágyunk tisz- 
ta, kényelmes és biztonságban érezzük magunkat. 

Mialatt alszunk, gyakran álmodunk. Agyunk 
olykor hosszú, filmszerű történeteket alkot emlék- 
képeinkből, melyeknek többnyire mi vagyunk a fő- 
szereplői. Felébredve sokszor azt hisszük, hogy 
egész éjjel álmodtunk. A tudósok megállapították, 
hogy csak a felébredés előtti pillanatokban álmo- 
dunk. 

Miről álmodunk? Az nagymértékben függ attól, 
mivel foglalkoztunk elalvás előtt. 

Számtalan babona fűződik az álmokhoz. Sokan 
azt hiszik, hogy az álmokból előre meg lehet tudni, 
mi fog történni velünk. 

A régi uralkodók, királyok saját álomfejtőket 
tartottak udvarukban, hogy azok álmaikból für- 
késszék ki a jövőt. 

Az álmoskönyvek máig kedvelt olvasmányok 
azok számára is, akik nem hisznek a babonában. 
Az álmoskönyvek. ilyenféle , bölcsességeket" tar- 
talmaztak : ha valahol először alszunk és megszám- 
láljuk a mennyezet gerendáit vagy a szoba sarkait, 
akkor amit álmodunk, az megvalósul; ha álmunk- 
ban esik az eső, jó idő lesz; ha álmunkban sírunk, 
örömünk lesz. Énekelni — szomorúságot jelent; 
fecske, kakukk — jó hírt; galamb, sas, páva — leve- 
let; őz — ajándékot; ló — vendéget; kenyér, ka- 
lács — vendégséget; az üstökös — háborút jelent. 
A hal azt, hogy hideg lesz, a forrás, csillag — örö- 
möt. 


Kóka Rozália 

Beszélgetés félálomban Fehér Ferenc 


Francia gyerekdal Szörnyű álom 

— Jó napot, nénike, Az éjjel azt álmodtam, 

hány óra van? hogy az vagyok, aki vagyok, 
— Dél. és csak dideregtem az ágyban, 
— Ki mondta meg ilyen pontosan? mikor fölébredtem . . . 

— Egy kis egér! Különös, különös álom! 


— Hol lakik, ha szabad kérdeznem? 
— A legközelebbi diógerezdben! 


— És mit csinál, ha érdeklődhetem tovább? Beney Zsuzsa 


— Napfényből szövi a csipkék fátyolát. Álom 

— És ugyan kiknek szövöget? Amikor alszol, 

— Több párizsi néninek, i sötétség fekszik a fákon, 

akik szürke csipkecipőt viselnek, fekete fátyol az ágon, 
aranyló gombokkal, fészkében alszik a szél. 
igaz csillagokkal, 

ha álmukban a Tejúton tipegnek! Csöndesen alszol, 


míg építi csöndben az álom 
palotáit a holdbeli tájon, 
a holdbeli Dávid mesél. 


Végh György fordítása 


Susog az ezüstszívű éj: 
jó voltál egész nap, aludjál, 

álmodban is nőjél, okosodjál, 
nőj, okosodj, kicsikém! 


Álom-e a téli álom? 
Almodnak-e az állatok? 


Sok állat késő ősztől kora tavaszig nem talál magának 
táplálékot. Ezért a madarak egy része melegebb tájakra 
vándorol, az itt maradó állatok közül több elrejtőzik, 
visszavonul, hosszú álomba merül, azt mondjuk, hogy 
téli álmot alszik. 

Az állatkert két munkatársának, Bogsch Ilmának az 
emlősosztály vezetőhelyettesének és Latkóczy Gyula fő- 
állatgondozónak teszem fel az állatok téli álmával kap- 
csolatos kérdéseimet, 

— Mit jelent az, hogy téli álom? 

Bogsch Ilma: A téli álom helytelen kifejezés. Nem azt 
jelenti, hogy az állat 3—6 hónapig egyfolytában alszik. 
Gondoljunk csak a medvékre. A nőstények ebben az idő- 
szakban készülnek fel az ellésre. Kibélelik a barlangjukat 
ágakkal, avarral, és decemberben vagy januárban már 
megszületnek a bocsok, A többi állat is általában két-há- 
rom-ötnaponként felébred. Helyesebb lenne tehát téli 
nyugalmi állapotról beszélni, 

— Hogyan bírják ki ilyen hosszú ideig táplálék nélkül? 

B. I.: A medve ősszel , teleeszi " magát, vastag zsírréte- 
get növeszt és abból él télen át. 


Latkóczy Gyula: A keleti sün is rengeteg zsiradékot 
halmoz fel a testében, Néha, enyhébb időben azért elő- 
bújik rejtekéből, élelmet keres s ha nem talál, el is pusz- 
tulhat. A hörcsög, az ürge nyáron telehordja az üregét 
magvakkal s úgy vonul vissza. Télen, amikor felébred, 
eszeget belőle. 

— A forró égövi állatok alszanak-e téli álmot? 

L. Gy.: Ha bekövetkezik a száraz évszak, akkor szin- 
tén sok állatnak nincs mit ennie, ilyenkor némely fajok 
elvándorolnak, másoknál bekövetkezik a nyári nyugalmi 
állapot. 

— Találkozhatnak-e a gyerekek téli álmot alvó állat- 
tal hazánkban? 

L. Gy.: Egészen kivételes esetben. A mókusok, dene- 
vérek száma nagyon megfogyatkozott. Az emberek üldö- 
zik őket, egyre kevesebb helyen nevelhetik biztonságban 
kicsinyeiket. Néha egy-egy pelére, más apró rágcsálóra 
bukkanhatnak, ezek akár hosszú hónapokig is téli álmot 
alszanak. 

— Ha az emberek alszanak, gyakran álmodnak. Va- 
jon álmodnak-e az állatok? 

B. I.: Biztosan álmodnak. Ha a gyerekek csendben 
közelítik meg az alvó majmok ketrecét, megfigyelhetik ők 
is, hogy az orángután kapaszkodó mozdulatokat tesz, 
talán álmában fára mászik. 

L. Gy.: Az örvös medvék, ha mélyen alszanak, gyak- 
ran felvonyítanak, felijednek, olykor futási mozdulato- 
kat tesznek, Bizonyára álmodnak. 

B. I.: A vadmacska, a tigris álmában olykor a farkát 
csóválja, talán valami kellemeset álmodik. 

— Mire kérik a gyerekeket az állatkert munkatársai? 

B. I.: A gyerekek szeressék az állatokat, ne zavarják 
őket alvás, pihenés közben, hiszen legtöbb vadállat nap- 
pal szeret aludni, És ne csak az állatokat, hanem az egész 
természetet szeressék, 

K. R. 


A kg mogámt 
aknój álma 


Egy este a jó vacsora után a kis mocsári tek- 
nős elaludt az akváriumában és igen különö- 
set álmodott. 

Azt látta álmában, hogy az öreg mocsári 
teknőssel lakomáznak egy kövér gilisztából, 
s az öreg mocsári teknős arról mesél, hogy 
messzi országokban másmilyen teknősök is 
élnek, mint ők. 2 

Mivel éppen nyári szünet volt a teknős-suli- — 
ban, a kis mocsári teknős elhatározta, hogy 
menten elindul és megkeresi azokat a más or- 
szágbelieket. 3 

Ment, mendegélt, rettenetesen nagy utat tett. 
meg, egyszer csak összetalálkozott a káspi tek- 
nőssel! Nagyon megörült a kis mocsári teknős 
a kedves rokonnak, az is neki. A káspi teknős 
meghívta mindjárt egy narancsültetvény tiszta 
vizű öntözőárkába, ahol nagyot fürödtek s jól. 
kibeszélgették magukat. B 

— Nagyapámtól hallottam, hogy léteznek 
szárazföldi teknősök is — mesélte a káspi tek- 
nős. 

— Hát ez hihetetlen! Mindig szárazon él- 
nek? — ámuldozott a kis mocsári teknős. 
Nyomban el is indult, hogy felkeresse őket. 

Persze, nem tudta az utat, így véletlenül a. 
harapós teknős lakhelyére tévedt. A harapós . 
teknős éppen halat evett s igen harapós kedvé- 
ben volt, hogy megzavarták. Amikor a bará- 
tunk az utat tudakolta tőle, mérgesen ráför- 
medt: 

— Én nem ismerek semmiféle szárazföldi 
teknőst, s ha. ismernék is, nem mondanám . 
meg, hogy merre menj! a 

A kis mocsári teknős nem értette, hogy lehet 
valaki ilyen mogorva, elgondolkodva vándo-. 
rolt tovább. Egyszer csak meglátott egy ék- 
szerteknőst, amint a vízparti köveken napo- 
zott. 

— Te vagy a szárazföldi teknős? — kérdez: 
te tőle és elámult az ékszerteknős szépséges 
mintázatán. Az ékszerteknős úgy megijedt a 
váratlan látogatótól, hogy a kőről a vízbe Ves 
tette magát és a vízfenék köveit kezdte kapa 
ni, hogy alájuk bújjon. I 

— Nem, ő nem lehet szárazföldi — gondol: 
ta a kis mocsári teknős és tovább indult. — 

Hosszas vándorút után különös teknőst lá: 
tott meg. Hát- és haspáncélja teljesen ÖSSZE 


ag 


. zárva, a páncél lakója nem látszott sehol. Gon- 
. dolta a kis mocsári teknős, hogy bekopogtat. 
A kopogtatásra kinyílt a páncél, lakója barát- 
. ságosan bemutatkozott: 
. —. — En a szelenceteknős vagyok, szeretek 
. a szárazon bezárkózva bóbiskolni, de azért 
. víziteknős vagyok, mint te! 
. A kis mocsári teknős tovább kereste a szá- 
. razföldi teknőst s nemsokára meg is találta. 
. — — Igaz, hogy te soha nem mész vízbe? — 
. tudakolta tőle. 
. —  — A legritkább esetben! — mondta a szá- 
 razföldi teknős. Néha, nagy kánikula után 
. szívesen fürdöm az esőben, de mély vízbe nem 
. megyek, mert nem tudok úszni. 
. . — Furcsa élet lehet a tiéd! 
.  — Talán a lágyhéjú teknősé nem furcsa? — 
. mondta a szárazföldi teknős. — Ő meg soha 
ki nem jön a vízből! 
. Ezen a kis mocsári teknős megint nagyon 
. elgondolkodott. Hát jó, jó, hogy valaki nem 
lehet víz nélkül, de azért ő is szeret kimenni 
időnként a szárazulatra, egy kis napozásra, 
vagy egy kis vadászatra. Elhatározta, hogy 
felkeresi a lágyhéjú teknős atyafiát is. Amint 
ment, mendegélt, összetalálkozott egy igen fe- 
.kete teknőssel. 
. — Te lennél a lágyhéjú teknős? 
. — Még hogy én lágyhéjú? Nem látod, mi- 
lyen gyönyörű fekete páncélom van? Én va- 
gyok a szélesfejű teknős. A lágyhéjút arra ke- 
resd a sarkon túl, balra, a második kontinen- 
sen! 5 
. — Köszönöm, kedves rokon — mondta a 
.kis mocsári teknős és újra nyakába vette a vi- 


tHerpai Zoltán rajza 


lágot. Hát amint ment, mendegélt, meglátott 
egy igen-igen lapos teknőst. 

— Hogy te milyen lapos vagy! — csudálko- 
zott. 

— Minden hátránynak megvan a maga elő- 
nye! — fortyant fel a lágyhéjú teknős, mert ő 
volt az. 

— A páncélom talán nem olyan erős, mint 
a tiéd, de nézd meg, hogy tudok úszni! — s az- 
zal úgy eliramodott, hogy csak az örvénylő 
iszap maradt a nyomában. 

Tovább vándorolt a kis teknős. A tenger- 
parton meglátott egy hatalmas, különös színű 
teknőst. Félve kérdezte tőle, hogy kihez van 
szerencséje. 

— Én vagyok a sósvízi teknős! — mondta 
az büszkén. — Kinn a tengereken is élnek ro- 
konaim! 

—. Nahát! — kiáltotta a kis mocsári teknős, 
és már épp tengerre akart szállni, hogy az ott 
élőket is felkeresse, amikor meghallotta kis 
gazdája hangját. Kinyitotta a szemét, kidugta 
a fejét a vízből s látta, hogy Andris éppen az 
akváriumot ellenőrzi: tiszta-e a víz, műkö- 


dik-e a világítás és a fűtés, és hogy van a tek- 


nőse? 

— Andris, ha más országokba utazol, elvi- 
szel-e majd engem is? — kérdezte a kis mo- 
csári teknős. — Ugy szeretném meglátogatni 
a rokonaimat! 

— Tudod, én még kicsi vagyok, most jár- 
tam ki a harmadik osztályt, de ha megnövök, 
szeretném bejárni a világot, s akkor magam- 
mal viszlek téged is. Addig élj itt nálam a biz- 
tonságos akváriumban. 


Lehet, hogy meglepődtök, 
de ki kell jelentenem: a tek- 
nősök vadállatok. No, nem 
úgy, ahogy egy oroszlán, de 
mégis két fontos dologban 
különböznek a háziállatok- 
tól! A viselkedésükben és a 
táplálkozásukban. 

Ha egy vadon felnőtt tek- 
nősnek jó terráriumot rendez- 
tek be, és jól etetitek, pár nap 
múlva akár kézből is elveszi 
a falatot! Hát akkor miért 


vadállat, ha így szelídül? 
Azért, mert szelídülése látszó- 
lagos: csak az étel elfogadá- 
sára terjed. Ha több évi terrá- 
riumban tartás után szaba- 
don engedsz egy teknőst, na- 
pok alatt elfelejti, hogy te 
voltál a gazdája, és ,,vissza- 
szokik" arra, hogy maga ke- 
resse meg mindennapi betevő 
falatját! Ha véletlenül újra ta- 
lálkozol vele, nem ismer meg, 
sőt elmenekül! Ez a hüllők- 


Fiatal ékszerteknős a terrárium szárazulatán , napozik" 


nél természetes is, nem szabad 
őket hálátlannak tartani. Egy- 
szerűen túl fejletlen az ideg- 
rendszerük ahhoz, hogy olyan 
,lelki életük" legyen, mint 
egy emlősnek, pl. kutyának 
vagy macskának. 

A háziasítás során a kutya, 
macska, ló és a többiek kis 
változáson estek át, és így 
hozzászoktak ahhoz az ele- 
séghez, amit az embertől kap- 
tak. A teknősöknek azonban 
olyan táplálékot kell adnunk, 
amilyent vadon élve ennének. 
A víziteknősöknek főleg apró- 
halat, vízicsigát, vízirovaro- 
kat és férgeket. A szárazföldi 
teknősöknek pedig főleg nö- 
vényeket, gyümölcsöket. 
Azonban a víziteknősök is 
esznek valamennyi növényt 
(vízinövényt, vízbe hullott 
gyümölcsöt, bogyót) és a szá- 
razföldiek is befalják a növé- 
nyek levelein mászó apró csi- 
gákat, bogarakat, kukacokat. 
Ezt terráriumban túróval, re- 
szelt sajttal, aludttejjel pótol- 
hatjuk nekik. 

A díszállat-kereskedésben 
kapható ékszerteknősök kö- 
zül a vörösfülű ékszerteknős 


jól tartható a kerti tavacskák- 


ban, más ékszerteknős-fajok- 
kal azonban vigyázni kell: 
melegigényük nagyobb. (Pl. 


az időnként kapható páva- 


szemes, kubai  hieroglif-ék- 
szerteknős ilyen, meg az ék- 
szerteknősök között időnként 
árusított tarajosteknős is!) 

A káspi teknős terrárium- 
ban ugyanúgy tartható, mint 
az ékszerteknős, de a kerti tó- 
ba csak nyáron szabad ki- 
tenni! 

A szárazföldi teknősök kö- 
zül a görög és a kirgiz tekn0- 
sök remekül érzik magukat 
nálunk is a kertben. A mór 

A szerző felvételei 


A hím ékszerteknősöknek (kb. 8-12 cm-es páncélhosszúságú korukban) 
a mellső lábukon megnyúlnak a körmök! Nehogy levágjátok nekik, így ter- 
mészetes! 


teknős azonban meleg-igé- 
nyes, hazánkban a terráriu- 
mon kívül gyakran elpusztul, 
terráriumban is könnyen meg- 
betegszik. 

Minden teknős szereti a na- 
pozást, de csak óvatosan na- 
poztassuk : maga választhassa 
meg, hogy mikor ül ki a nap- 
ra, mikor megy árnyékba! A 
huzatból menekülnek, és ha 
a terráriumuk fala nem elég 
magas, megszöknek és a lakás 
leghuzatmentesebb zugába ve- 
szik be magukat! 

Jó, ha a terráriumban van 
melegítőlámpa. Ez lehet egy 
40—100 W-os izzólámpa is, 
nem feltétlenül szükséges inf- 
ralámpát beszerelni: ha na- 
Pponta néhány órára bekap- 
csoljuk a lámpát, a teknősök 


ott süttetik majd a hátukat. 
Víziteknősöknél a terrárium 
szárazulata fölé, szárazföldi 
teknősöknél pedig egy kis ma- 
gaslat fölé szereljük a lámpát! 
A szárazulatot vagy magasla- 
tot úgy alakítsuk ki, hogy a 
teknősök könnyedén felka- 
paszkodhassanak rá! 

Még egy tanács: a vizitek- 
nősök csak vízben esznek! 
Az egészen kicsi, 3-5 cm-es 
példányokat naponta, az egé- 
szen nagy, 15-20 cm-eseket 
hetente etessétek! A száraz- 
földieket mérettől függetlenül 
naponta. 


Gergelics László 


Végh György 
el 
őszi csillag 


Mostanában bánatom van, 
s ütött-kopott kabátomban 
az utcákon csoszogok. 
Borostásan, fésületlen 
kódorgok a szürkületben, 
mint a kósza koldusok. 


Tegnap is nagy keservemben 
a körúton őgyelegtem, 

s ahogy szoktam: csoszogok. 
Hát az egyik járdaszélen, 
kicsiny tócsa közepében, 

két kis csillag vacogott. 


Jaj, be fáztak, úgy remegtek! 
S föl sem tűnt az embereknek, 
mert vakok az emberek. 

S még tán most is ott vacogna 
két eltévedt csillagocska , 
hogyha arra nem megyek. 


Minden búmat elfeledve 
leültem a kövezetre: 

, Majd segítek rajtatok." 
S mint halász a hálójával, 
kiemeltem öt ujjammal 

a két árva csillagot. 


Annyi csillag van az égen! 
És az ember életében 

nem talál sok csillagot! 
Fogtam hát és zsebre vágva 
beültem egy kávéházba, 
mint az úri gazdagok. 


Az egyikért kávét vettem, 
a másikat hazavittem 

és most ágyamon ragyog: 
irigykedve néznek minket, 
csodálják a fényeinket 
fönn — az égi csillagok. 


Az emberek már évezredek óta kíváncsian 
fürkészik az égboltot. Gyönyörködneka csillagok 
szépségében, ám néha félelmet, sőt rémületet 
keltő jelenségeket is észleltek: az üstökösöket. 

Sokan úgy gondolták, hogy e különös égitest 
megjelenése háborút jelent, vagy járványok, ter- 
mészeti katasztrófák előjele. 

De hát mik is valójában az üstökösök? Az ég- 
bolt vándorainak nevezhetjük őket, hiszen ha- 
talmas távolságból érkeznek és Napunk megke- 
rülése után ismét eltávolodnak. 

Mekkora lehet egy üstökös, ha innen a 
Földről is láthatjuk? Hát bizony hatalmas. Mag- 
jának átmérője néhányszor tíz kilométer, a ma- 
got körülvevő kóma azonban több millió kilo- 
méter is lehet. Nem is beszélve a 100-200 mil- 
lió kilométer hosszú csóváról. De ezek a számok 
túl nagyok, hasonlítsuk össze őket valamivel. 
Földünk egyenlítőjének hossza 40 ezer kilomé- 
ter, tehát az üstökösök kisebb példányai sokszor 
nagyobbak Földünknél. 

És mit jelent a mag, a kóma és a csóva? Miből 
van tulajdonképpen egy üstökös? Képzeljünk el 
egy piszkos hógolyót, amely a hegyoldalon gö- 
rög lefelé. Utközben kő- és jégdarabok ragadhat- 
nak rá, Így tömege megnövekedhet. Az üstökös 
tehát megfagyott vízből, azaz jégből, széndi- 
oxidból (ez a gáz található a szifonpatronban is) 
és porrészecskékből áll. A világűrben nagyon hi- 
deg van, ezért ezek a részecskék — a víz, a szén- 
dioxid és a por — összefagynak. Ezek az alkotó- 
részei az üstökös magjának. Ha az üstökös né- 
hány százmillió kilométerre megközelíti a Na- 
pot, a meleg hatására a jég párologni kezd, és a 
szilárd jégmagot gáz- ésporburok, az úgynevezett 
kóma vagy üstök borítja. A mag és a kóma együtt 
alkotják az üstökös fejét. Ha az üstökös még job- 
ban megközelíti a Napot, egyre több gáz képző- 
dik a hő hatására, a napsugár szinte , ellöki" eze- 
ket a por és gázrészecskéket, ezért a Naptól tá- 
volodó irányban az üstökös magjából csóva hú- 
zódik ki. Ezért nevezték régen az üstököst hajas 
csillagnak. 

Hány üstököst ismerünk? csillagászok ki 
tudják számítani az üstökösök égi pályáját. Eze- 
ket katalógusba — jegyzékbe — veszik. Eddig 
körülbelül nyolcszázat figyeltek meg, amelyek 
közül ötven üstökös már legalább kétszer visz- 
szatért a Föld közelébe. 

Sir Edmund Halley angol csillagász sokat fog- 
lalkozott az üstökösökkel. 1682-ben maga is lá- 
tott egy üstököst, sőt, ki is számította, hogy leg- 
közelebb 1758-ban fog megjelenni. Ekkor Halley 
102 éves lett volna. . . Az üstökös megjelenését 
persze már nem érte meg, de a hálás utódok róla 
nevezték el a már ismerős égi vendéget. 1910- 
ben újból látható volt a Halley. 

1986-ban ismét megjelenik Földünk közelé- 
ben. Most azonban már nemcsak a Földről figyel- 
jük majd meg távcsöveink segítségével, hanem 
elé megyünk: űrszondákat bocsátanak fel a ku- 
tatók. 

1986. március 10-én lesz az üstökös boly- 
gónkhoz legközelebb. Látványosságra azonban 
ez alkalommal nem számíthatunk, mert az üstö- 
kös és a Föld között lesz a Nap. Talán a déli fél- 
tekéről lesz észlelhető valami. De ez nem azt je- 
lenti, hogy nem láthatjuk visszatérő vendégün- 
ket. A japánok két űrszondát bocsátanak fel, 
egyik az üstökös magja előtt repül el majd ke- 
resztben, kb. 100 ezer kilométernyire. Fényké- 
pező-berendezést is visz magával — tehát lát- 
hatjuk majd az üstököst — szemből. 

Az üstököshöz legközelebb a nyugat-európai 
országok Giotto nevű űrszondája merészkedik 
majd. Mintegy 100 ezer kilométerre közelíti meg 
a hajas csillagot és tévéfelvételeket készít róla. 
De miért kapta ez az űrszonda a Giotto nevet? 
Giotto olasz festő volt, aki 1301-ben megfigyelte 
a Halley-üstököst és rendkívül pontos festményt 
készített róla. 

De térjünk vissza a mába. A Szovjetunió, Ma- 
gyarország és Franciaország közös űrkísérletet 
tervez a Halley-üstökös tanulmányozására. Eh- 
hez még néhány szocialista ország is csatlakozni 
fog. A Véga 1 és a Véga 2 űrszondákat december- 
ben, az elmúlt évben bocsátották fel. Először a 
Vénusz bolygót kutatják, majd 1986 márciusában 
, randevúznak" a Halley-vel. Utvonaluk magya- 
rázza elnevezésüket is: a Véga nem a Véga nevű 
fényes csillagra utal, hanem a Vénusz (oroszul 
Venyera) és az oroszul Galej-nek ejtett Halley- 
üstökös első betűinek összeolvasásával keletke- 
zett betűszó. 

Most már sokat tudunk az üstökösökről, 
nincs más dolgunk, mint megvárni 1986 márciu- 
sát, amikor közelről is láthatjuk a Halley-üstö- 
köst — legalábbis televíziónk képernyőjén... 


Trethon Judit 


HEEESSEBEEZS SZMSZ ea GEES ES Te SET TÉT ETTE ES TETTETETT TESz etés 


— Miért kellett a pajtásoknak régen énekszó- 
ra menetelniök? — kérdem nagyapámtól. 

— 1947—48-ban a pajtások gyakran kirándul- 
tak. Olyankor reggel a csapatotthonokban gyü- 
lekeztek, majd énekszóval vonultak a villamos- 
hoz. Azon utaztak a hegyekbe. Este a villamostól 
ismét énekszóval vonultak a csapatotthonig és 
csak innen mentek haza. Természetes volt tehát, 
hogy az együtt menetelő gyerekek mindig dalra 
fakadtak. 

— Indulójuk is volt? — faggatom tovább nagy- 
apámat. 

— Igen! Több is. Az úttörőmozgalom indulója 
azonban 1947-ben született. Szép dallamot ke- 
restek, s ezt megtalálták Kodály Zoltán Bicinia 
Hungaricájában. Kérték a Mester engedélyét, 
melyet gyorsan meg is kaptak. A szép dallamra 
Raics István Írt szöveget. Így kezdődött: Ej, haj, 
száll az ének. . . Ez a dal volt az első magyar út- 
törőinduló. 

— Hiszen ez a mai kisdobosok indulója! 

— Igen, mert a magyar úttörőmozgalom ve- 
zetői 1957 után — amikor újjászerveződött a 
mozgalom — úgy döntöttek, hogy az Ej, haj, 
száll az ének. . . kezdetű dal a kisdobosok indu- 
lója legyen. 


Tóth Barbara 4. osztályos kisdobos 


Rakonczai Szilvia budapesti kisdobos rajza 


Ha még nem ismeritek a kisdobosok induló- 
ját, úttörők vagy felnőttek segítségével tanuljá- 
tok meg. Íme a dal kottája és szövege. Az elsős 
kisdobosjelölteknek meg is taníthatjátok. 


Raics István 
Ej, haj, száll az ének... 


his HETET E 


1 Ej, haj, száll az é-nek, zeng az é-nek, szép az é - let. 


SEEHIS 


út - tö-rő-nek ked - ve min-dig jó, 


SSZESESZESEZ 


Nyá - ri -nap-ban, té- li — szél-ben, har- matbansha hull a hó 


keT— JE 
Ej, haj, száz  to-rok-ból száll az é- nek - szó. 

Ej, haj, kis barátok, kis fiúk és kis leányok, 

Ej, haj, víg dalunktól hangos lesz a föld. 

Élet újul, munka pezsdül és a föld új arcot ölt. 

Ej, haj, csüggedőnek friss üdítőt tölt. 


Kodály Zoltán 


Ej, haj, kinn az utcán, künn az erdőn és a réten 

Ej, haj, új erővel zengjen már a dal. 

Hogy mihozzánk jöjjön mind, ki tettre kész és fiatal. 
Ej, haj, így mienk lesz majd a diadal. 


Feladat: írjátok meg szerkesztő- 
ségünknek, milyen dalokat éne- 
keltek az őrs vagy a raj összejöve- 
telein. Várjuk leveleiteket. 

 KÖNYV-FÜRKESZ BARÁTAIM, 
A NOVEMBERI, ESÖS NAPOKON 
A LEGJOBB IDŐTÖLTES AZ . OLVA- 
SAS!H E HAVI AJÁNLATOM: 


1) IRJAD, KEDES 
/ A VALÓDI MADAR 
SZÜL: MARHAFAXgC 
ZSIRADEKOT ÖSBEt 
FORGÓ MAGGAL E 

M/A2 ELŐRELATÓK MR 
 kEszÍNK A TELAPÓ IN 
s8aRE SZÁNT MIKUA 

AZ ELSŐSÖKNEK AA 
A FELNÖTTEKNER AM 


37 NAGYITÓL ELLESHETITEK A KÖTES Y 
-TUDOMÁNYAT! SZEP AJANDEK LESZ 
A MELEG SAL A2 ÖREGEKNEK! 


jsszeállította Gaál Ödönné, rajzolta Görög Júlia 


SIKEM ... 

KALACS IGY KE- 
YÜT VAGY MAS 
GYÚRUNK NAPRA - 


Gyárfás Endre 
Terüljasztal 


Terülj, terülj, asztalkám! 
Teremjen ma rajtad 
mesekönyv és képeskönyv, 
festék, ecset, rajzlap! 


Terülj, terülj, asztalkám! 
Meseföldön járok: 
rámköszönnek tündérek, 
törpék, óriások. 


Terülj, terülj, asztalkám. . , 
Már varázslat sem kell; 
magam terítelek meg 

a képzeletemmel. 


Gyertek kisállatok, vadállatok! Bújjatok be a csodakesztyűbe! 


Granasztói Szilvia tréfás, rögtönzött bábjelenete az ismert, Kesztyű című 
népmese alapján 


Novemberi esős, borús délután, amikor ráértek, fogja- 
tok össze néhányan és alakítsatok bábcsoportot! Tíz gye- 
rek kell a játékhoz, de legkevesebb öt. Ugyanis a Kesztyű 
című mesének nyolc szereplője van, hét állat és a Nagy- 
apó, de még egy mesélő is kell, és bizony kiderült, Nagy- 
anyó is. Igaz, ő nincs beleírva a mesébe. De a gyerekekkel, 
akikkel ezt annyiszor eljátszottuk, rájöttünk : szükség van 
Nagyanyóra, aki elindítja útjára Nagyapót az erdőbe 
fáért... és amikor vége a mesének. 

Keretjátéknak a történet bevezető és befejező részeit 
nevezzük, az egyik indítja, a másik berekeszti a cselek- 
ményt. Nagyapóéktól indul, hozzájuk tér vissza a mese 
fonala. Mesélőnek olyan gyereket válasszatok, aki élvezi 
a beszédet, aki ízesen, szépen, humorosan, vagyis jól me- 
sél. Bábozásnál gyakran megtörténik, hogy a mesélő túl 
sokat beszél, illetve olyasmit mond, amit nem beszéddel 
kell kifejezni, hanem mozgással, bábjátékkal. Bábdarabnál 
csak akkor jó a mesélő, ha utólag azt érzi a néző, hogy iga- 
zából a bábok voltak az érdekesek, az ő beszédük, mozgá- 
suk volt fontos. A mesélő a nézők szemébe is nézzen, fél 
szemmel pedig a bábokat is figyelje. Ha azt látja, hogy le- 
esett egy kellék, vagy késik egy szereplő, szövegét úgy iga- 
zítsa, hogy. . . szóval a hibákhoz, bakikhoz is idomuljon! 
Sose jöjjön zavarba! Voltaképpen az előadás közben ő a 
rendező! 


A bábok 


Még nem beszéltünk a lényegről. Ugye hét állatnak kell 
bekéredzkednie, egyenként bebújnia, elférnie a kesztyű- 
ben? Milyen állatokról van szó és miféle csodakesztyűről? 

Nagyapó kesztyűje kisméretű (a bábu kezének megfe- 
lelő) szép, színes kötött vagy bőrből varrt kesztyűhöz ha- 
sonlítson. Zsírkrétával rajzoljuk meg, kartonból vágjuk ki 
az ötujjas kesztyűformát! (Textillel, szőrmével is bera- 
gasztható.) Hátára celluxszal hurkapálcát ragasztunk, és 
mint kelléket fogjuk mozgatni! Ezt a kis kesztyűt veszíti 
el Nagyapó az erdőben. 

Szükségünk van ám egy hatalmas (félíves) kartonból ki- 
vágott, kiszínezett tarka-barka, ajtóval, ablakokkal ellá- 
tott csodakesztyűre is. Többen, közös munkával készítsé- 
tek el! Az benne az érdekes, hogy voltaképpen ez egy há- 
zikó lesz. Leleményességetektől, fantáziátoktól függ, hogy 
milyen lesz kívül és milyen lesz belül ez a csodaház, ez a 
kesztyűlakás. 

Ami pedig az állatokat illeti, heten vannak (úgy mond- 
ják, ,mint a gonoszok"), tehát heten bújnak be egymás 
után a kesztyűbe. Rendkívül érdekes az, hogy hogyan fér- 
nek meg, illetve hogyan nem férnek meg egymással. Ki- 
nek milyen a természete, ez az egyik kérdés. A másik: 
milyen a hely, illetve a helyszűke. Baj, veszekedés akkor 
van, ha az állatok nem férnek el... Ám a mese szerint 
mindenkinek be kell férnie a házba. Még a farkasnak is, és 
a behemót medvének is. De mit szól ehhez a félénk kis 
nyuszi és a csöpp kisegér? 

Fontos az érkezési sorrend, fontos a bemutatkozás; ki 
vagyok én, és ki vagy te, kik vagyunk mi, bentlévő állatok : 

Cincogó, a kisegér; Brekegő, a béka; Tapsifüles, a 
nyulacska; Csalavér, a róka; Ordasfarkas; Röf-röf, a 
disznó; Mormogi, a medve. 

Kézi — más néven — kesztyűbábokkal jó előadni ezt a 
bábdarabot, de ha nincs, helyettesíthetők síkbábokkal. 
Ezeket ti is megrajzolhatjátok, elkészíthetitek papírból. 
A hátukra hurkapálcát ragasztva mozgassátok őket. Fon- 
tos, hogy színes, kifejező, jól látható bábok legyenek. Vég- 
szükség esetén felnőtt segítségét is kérhetitek. Erdő, fák 
és néhány behavazott bokor, téli táj is készülhet díszlet- 
ként. 

Nagyapó és Nagyanyó bábotok bizonyára van, ha nem 
lenne, készülhetnek ezek fakanálból vagy papírból. 


A játék 


Most pedig bemutatom azt a szövegváltozatot, amelyet 
a mi úttörőházi csoportunk állított össze. Azért mondjuk, 
hogy , változat", mert az ilyen féle rögtönzött játékban 
az az érdekes, hogy változik a szöveg: kiegészülhet, bő- 
vülhet. A tiétek is bizonyára egy. érdekes változat lesz. 
Ajánljuk a magnetofonos próbát, a hangfelvétel-készítést! 
Mivel a jól sikerült mondatokat gyakran elfelejtik a sze- 
replők, érdemes magnóra venni és visszajátszani. Állítsa- 
tok össze egy végleges szöveget, és tűzzetek ki célul egy 
,bemutató előadást" is! Lehet ezt szülők, barátok, szom- 
szédok, lakótelepi társak, iskolai napközisek részére is 
szervezni. Plakátot is rajzolhattok! 

És most bekapcsoljuk a magnetofont, leírjuk nektek az 
egyik lehetséges szövegváltozatot, de annak csak az ele- 
jét. Folytassátok, illetve kezdjétek el önállóan a Kesztyű 
mese bábos feldolgozását mai módra, gyerekszemmel! 


Mesélő (összecsapja a kezét) Képzeljétek el 
gyerekek, felnőttek! Nagyapó ma reggel, ezen 
a novemberi napon arra ébredt, hogy Nagyanyó 
csiklandozza az orrát valamivel. Nem. Sajnos 
nem forró teának illata érződött, hanem egy ki- 
csit szúrós valami. Mi lehet ez? Nézzétek csak 
meg, saját szemetekkel! 


(Nagyapó és Nagyanyó látható, közel egymáshoz. 
Nagyapó fekvő helyzetben, Nagyanyó kezében a 
kisméretű papírkesztyű. ) 


Nagyanyó: Hallod-e kedves férjem!? 


Nagyapó (álmosan): Tudod-e, reggel én még 
nem vagyok kedves, inkább álmos. . . Mi baj, mi 
van, miért ébresztesz ilyen korán? 


Nagyanyó: Ilyen későn inkább! Hát idenézz! 
Elkészült az új kesztyűd, mára megkötöttem. 
Gyapjúból van, jó meleg. (Azt is mondhatja, hogy 
a , vásárba? vettem".) Vedd fel! 


Nagyapó: Most rögtön? Reggeli előtt? 


Nagyanyó: Persze, persze, rögtön lesz reggeli. 
De hallod-e? Látom, hogy elfogyott a tűzifánk, 
légy szíves, menj ki az erdőbe! Hozzál fát! De na- 
gyon hideg van ám! Vedd csak fel ezt az új kesz- 
tyűt... stb. (Pár percig még tetszés szerint foly- 
tatják a beszélgetést. Zsörtölődve vagy szelíden. 
Szóba jöhet az is, hogy mi lesz az ebéd, aztán el- 
hangozhatnak jó tanácsok: Vigyázz magadra, ne 
későn gyere haza! stb. Figyelem: három percnél ne 
legyen hosszabb ez a bevezető beszélgetés! Nagy- 
apó elindul, dúdolva megy, vagy csendben, cam- 
mogva, vagy sietősen. De akárhogy is jár, látni kell, 
hogy ő öregember! Mozgásán és beszédén is érződ- 
jék a kora. Motyoghat is magában, beszélgethet a 
fákhoz is, sóhajtozhat. Ez a rész kb. egy-két perc 
legyen. Fontos rész következik: el kell vesztenie a 
kesztyűt, úgy, hogy ne vegye rögtön észre! . . . Né- 
hány másodpercig látjuk a csepp kis kesztyűt a föl- 
dön, (színpad közepén, majd megjelenik a Cincogó 
kisegér, óvatos, de fürge mozgással. Először meg- 
áll messze a kesztyűtől, és mit lát: egy hatalmas 
nagy Kesztyűházra változik az — valaki kicseréli 
a kelléket.) 


Cincogó: Micsoda csoda! Mekkora Kesztyűház 
áll itt hirtelen! Káprázik a szemem. Hé, ki lakik 
ebben a házban? (Csend) Nincs válasz? Tehát üres 
a ház! Ez részben jó, részben rossz is most ne- 


kem! Egyedül kell benne laknom... De hátha 
nem sokáig! Viszont előnye az, hogy olyan ké- 
nyelmes, tágas. . . 


Brekegő (ugrálva, brekegve jön): Ki lakik ebben 
a házban? Micsoda furcsa Kesztyűház ez! (Nem 
jön hang, hiszen eleinte fél a kisegér.) Hé, ki lakik 
ebben a házban? (Ordítja. ) Én a béka vagyok, nem 
kell tőlem félni! 


Cincogó (halkan): Én, a Cincogó kisegér, én la- 
kom itt! Gyere be, legalább nem leszek egyedül. 
Mi a beceneved? 


Brekegő: Brekegő, de röviden Brekinek is hív- 
hatsz! Légy van-e? Éhes vagyok! Vagy csak ma- 
gadra gondolsz és csak sajtot tartasz a kamrában? 


További tanácsok a rendezéshez 


A fentiekhez hasonlóan köszön be és felel vissza minden 
újonnan érkező állat, illetve házlakó. Ha közösen köszön- 
nek, egyszerre kell azt mondani, hogy: szervusz, bújj be! 
A bemutatkozások viszont külön-külön, sorrendben tör- 
ténnek. Minden új lakó bekiabálja a nevét (kívülről) és 
a bentiek mindig bemutatkoznak, csak ezután bújhat be 
a jövevény! Lehet vitatkozni, netán eltessékelni a vendé- 
get. Például felcsaphat házigazdának Brekegő és ő faggatja 
ki az érkezőket: Miért jössz ide? Félünk tőled! (Pl. a far- 
kastól. Alig van már hely — ezt főként az utolsónak mond- 
ják.) A disznót megkérdezhetik: Tiszta vagy? A rókát le- 
het így faggatni: Nem bántod majd a Nyuszit? 

A párbeszédek új vendégek érkezésénél ne legyenek 
hosszabbak egy-két mondatnál! 

Úgy végződik a mese, hogy Nagyapó megtalálja a kesz- 
tyűjét. Eljátszhatjátok azt is, hogy ijedten keresi, hiszen 
fél Nagyanyó haragjától. A kellékes nagyon figyeljen arra, 
hogy amikor a nagy Kesztyűházhoz közeledik Nagyapó, 
akkor figyelmeztesse az állatokat; mind a hétnek hirtelen 
el kell futnia, és gyorsan ki kell cserélni a nagy kesztyűt 
a kicsire. Nagyapó azt fogja mondani, hogy , Káprázott a 
szemem, vagy igaz, amit láttam? Ennyi állat lakott volna a 
kesztyűmben? Ha én ezt elmesélem Nagyanyónak!" 

Tetszés szerint fejezhetitek be a bábjelenetet! Úgy is, 
ahogyan az eredeti meseszöveg Írja. De nagyon érdekes 
változatokat láttam arra vonatkozóan is, ahogyan hazatér 
Nagyapó és elmeséli a történteket Nagyanyónak, aki hi- 
szi is, nem is. Csattanó kell a végére! Vagy egy jóízű mon- 
dat az öregek szájából: , Na, menjünk már dologra. . ., 
gyerünk ebédelni. . ., feküdjünk le. . ., írjuk meg mind- 
ezt az unokáinknak levélben. . . " stb. Mulatságos volt az 
a megoldás is, amikor a hét állat visszajött köszönni Nagy- 
anyónak, aki eleinte hüledezett egy kicsit, de aztán ked- 
vesen megkérdezte valamennyit, hogy mit kérnek enni? 
(Vajon melyik állat mit mond?) 

Vegyétek fel magnetofonszalagra, vagy írjátok le azt a 
szöveget, amelyikkel a nyilvános bemutatóra készültetek! 
Ha van időtök, küldjétek el a szerkesztőségbe, az érdekes 
változatokról hírt adunk a Dobra verjük híroldalon. 

Jó bábozást! Bújjatok be mind a Kesztyűházba és lehe- 
tőleg ne veszekedjetek! Érezzétek jól magatokat addig is, 
ameddig jön Nagyapó. . .! 

Évfordulók a naptárban 


1917. november 7-én, a régi naptár szerint 1917. 
október 25-én győzött Oroszországban a nagy ok- 
tóberi szocialista forradalom. Nem csupán az orosz 
népnek, hanem az egész emberiség számára új kor- 
szak kezdetét jelenti e dátum. (Lásd még a 2. oldalt!) 


1810-ben született Erkel Ferenc zeneszerző, a Him- 
nusz megzenésítője. Életművének alapanyaga a ma- 
gyar történelem. Két leghíresebb operája a Hunyadi 
László és a Bánk bán. Azok témáját is történelmünk- 
ből meríti. Az ő nevéhez fűződik a magyar opera 
megteremtése. A Zeneakadémia megalapításában is 
jelentős a szerepe. Erkel alapítja meg a Filharmoni- 
kus Zenekart, amely a zeneszerző vezényletével 
éveken át a klasszikus és romantikus zeneművek re- 
mekeit ismertette meg a magyar közönséggel. 


1905-ben (József Attila születésének esztendejében) 
látta meg a napvilágot Fazekas Anna. Az író elsősor- 
ban az ifjúság és a gyermekek körében népszerű. 
Legalább egy elbeszélő költeményét, az Öreg néne 
őzikéje című munkáját szinte minden mai felnőtt és 
gyermek ismeri. Népszerűsége mit sem csökkent 
az elmúlt harminc esztendő gazdag könyvtermésé- 
ben. Fazekas Anna 1963-ig a Móra Ferenc Ifjúsági 
Könyvkiadó igazgatója volt. 


1835-ben, éppen 150 évvel ezelőtt született Mark 
Twain (ejtsd: Márk Tvén) amerikai író, humorista. 
Munkáséveit 13 esztendős korában nyomdászinas- 
ként kezdte, de volt révkalauz, bányamunkás, ripor- 
ter. Bejárta egész Európát, Budapesten is megfor- 
dult. Mintegy húsz könyve jelent meg magyarul. 
Közülük a gyerekek körében legismertebbek a Tom 
Sawyer kalandjai, a Huckleberry Finn kalandjai és 
a Tamás úrfiról megjelent könyvek. 


Ljuba kiért a városka néptelen főterére, elsétált azódon 
óratorony mellett, s befordult a kihalt mellékutcába. Pa- 
rányi boltocska gyengén megvilágított kirakata előtt állt 
meg. A boltocska egy játékkészítő mesteré volt, a kirakat- 
ban az üveg mögött a legkülönfélébb babák álltak, ültek, 
feküdtek, lógtak szögre akasztva, fonalra erősítve, gyö- 
nyörű, tágra nyitott, örökkön csodálkozó, mozdulatlan, 
égkék szemű, valószerűtlenül hosszú szempillájú herceg- 
nők, pásztorok és pásztorlányok ünneplő falusi viseletben, 
kacér táncosnők habkönnyű lepelbe burkolva, kezükben 
legyezővel, napbarnította arcú gavallérok fényes cilinder- 
ben. 

Legjobban a katona tetszett meg neki, egy görbe orrú 
fabábu, fél arcát elcsúfító, durva, kiugró állkapoccsal. Aki 
csak látta ezt a csúnya bábut, óhatatlanul olyan érzése tá- 
madt, hogy büntetésből állították a sarokba, a kirakat 
legeldugottabb zugába. Poros volt és elhanyagolt, szomo- 
rúnak és magányosnak látszott. 

A bolt ajtaja nyitva volt, s Ljuba a nyitott ajtón át meg- 
pillantotta a játékkészítő mestert. A mester bőrkötényt 
viselt, s éppen egy új babán dolgozott. Kövér felesége a 
mester lába előtt kunkorodó forgácsokat seperte egy ku- 
pacba. 

— Mikor veszed be már azt a borzalmat a kirakatból? 
—. hallotta a kislány az asszony hangját. — Ez a te Diótö- 
rőd elijeszti a vevőket! 

— Buta dolgokat beszélsz, asszony — korholta felesé- 
gét a jólelkű mester. — Hiszen tudod, hogy Diótörőt nem 
én készítettem, az apámtól örököltem, apám meg az ő ap- 
jától, a nagyapámtól. 

— De mi hasznunk belőle? — Az asszony mérge csak 
nem csillapodott. — Annyi, hogy összetöri a diót, amit 
a szájába dugnak. 

— Várj csak, Matild, hívd be azt a kislányt az utcáról, 
aki itt, a kirakatunk előtt áll — kérte feleségét a mester, 
amint az üvegen át meglátta Ljubát. 

— Csak nem hiszed, hogy vesz tőlünk valamit is? 

— Hívd be azta kislányt. . . Jöjjön be! — A mester már 
nem kérte feleségét, a hangja parancsoló volt. 

— Te lány! Bejöhetsz. . . ha akarsz — nézett ki az ajtón 
a játékkészítő mester zsémbes felesége. 

— Köszönöm — felelte halkan, udvariasan a kislány. 

— Isten hozott! — köszöntötte Ljubát a mester, s 
ahogy illik, elébe ment. — Látom rajtad, szereted a babá- 
kat. Mi a neved? 

— Ljuba... De én már nem szoktam babázni! 

— Értem, értem — bólogatott a mester. — Kinőttél 
abból a korból. Azért csak tetszenek a babák? Én már a 
nyolcvanadik évemet taposom, s mégsem tudok megválni 
tőlük. Eladásra készítem őket, de a magam gyönyörűsé- 
gére is. Nézd, mennyi, de mennyi van belőlük! Ma külön- 

leges nap van, a feleségemmel meg kell hogy ajándékoz- 
zunk valakit egy babával. Ez már szokás nálunk. Egyszer 
egy évben. S mindig ugyanazon a napon. . . 

Az asszony rosszallóan nézett az urára. 

— Na, válassz! — biztatta a lányt a mester. 

— De hiszen nekem nincs pénzem! — vallotta be félsze- 
gen a kislány. 

— Nem kell nekünk a te pénzed. Válassz közülük egy 
babát, amelyik tetszik, ma ingyen kapod meg tőlünk... 
Tudod, az öregek már ilyenek. . . Nyugodtan, amelyiket 
a legjobban szeretnéd! 

Ljuba körülnézett. 

A polcokon s a pulton rengeteg baba hevert, az egyik 
jobban kellette magát, mint a másik. De Ljuba nem sokáig 
válogatott köztük. 

— Elvihetem azt onnan a kirakatból? Amelyik egészen 
bent, a sarokban van? 

— Melyik babáról beszélsz? — kérdezte a mester cso- 
dálkozva, s közben jelentőségteljes pillantást vetett a fe- 
leségére. 

— Arról ott, ni... a fakatonáról! — bökte ki végre 
Ljuba, még mindig bátortalanul. 

— Vidd csak, kislányom, vidd! — kiáltotta a mester, és 
a feleségére kacsintott. — Veled legalább nem lesz olyan 
magányos, mint itt nálunk. Vidd nyugodtan a Diótörőn- 
ket! Jól választottál! Egyik hercegnő sem léphet a nyo- 
mába! 

Az öreg bevette a kirakatból a fabábut, letörölgette 
róla a port, s átnyújtotta Ljubának. 

A mester felesége egyetértően bólogatott. 

— Köszönöm! Köszönöm! — lelkendezett boldogan 
Ljuba, és magához szorítva Diótörőt, kilépett az utcára. 

— Végre megszabadultál tőle — mondta csöpp keserű- 
séggel a hangjában a mester feleségének. — Pedig meg 
voltál róla győződve, hogy senkinek sem kell. Most már 
soha nem kapjuk vissza. És én máris úgy érzem, még ár- 
vábbak lettünk, hogy őt elvitték. Szerencsére Diótörő 
nem járt rosszul. Ahelyett, hogy egész nap a szidalmaidat 
hallgatná, igaz barátra lelt egy kislányban, aki észrevette, 
milyen magányos. 

A kövér Matild egy szót se szólt. 

Ljuba kinyitotta a szemét. Az öreg ébresztőóra aludt, 
kint az utcán is sötét volt még. Ljuba ásított egyet, átfor- 
dult a másik oldalára s lehunyta a szemét. 

Az álom folytatódott. . . 


Szergej Mihalkov 
Álom folytatásokban 


című regényéből 
fordította Petrovácz István 

Fele sem igaz? De bizony! 
Salgótarjánban remek kapcso- 
lat alakult ki az ifivezetők és az 
úttörőcsapatok között. Még a 
nyáron alapozták meg, az őrs- 
vezetőképző táborban. A tó- 
strandi táborban természete- 
sen nem csupán őrsvezetőket, 
hanem nótafákat, krónikásokat, 
más tisztségviselőket is képez- 
tek. Ott próbálták ki először a 
szülők napját: a látogató szülők 
együtt játszottak gyermekeik- 
kel , Fele sem igaz" vetélkedő- 
ben. A válaszokra az ifivezetők 
készültek, sőt, a nyolcnapos tá- 
bor teljes programját a salgó- 
tarjáni ifivezetők klubja állítot- 
ta össze. A salgótarjáni ifik te- 
hát így kezdték: gondolkodtak, 
szerveztek, cselekedtek. Az- 
tán, amikor a barátság már meg- 
volt, csak folytatniuk kellett. 
Lehet máskor is kezdeni. Bár- 
mikor. Ám a sorrend alighanem 
mindenkor úgy ésszerű, ahogy 
a salgótarjániak kitalálták. 


s Fölszállott a páva?. Arról 
nincsenek ugyan egész pontos 
értesüléseink, hogy fölszállott- 
e a páva vagy sem a , vármegye- 
házra", amint Ady Endre egyik 
híres költeményében áll. Ha- 
nem az igaz, hogy az a bizonyos 
megyeháza, a debreceni, amely 
1911-ben épült, s amelynek 
szobrait, díszítményeit a pécsi 
Zsolnay-gyár műhelyében ké- 

szítették — most éppen felújí- 
tás alatt áll. S az is igaz, hogy 
csak a felszabadulásig volt me- 
gyeháza. Azóta intézmények, 
köztük Debrecen város és Haj- 
dú-Bihar megye úttörővezetői 
dolgoznak benne. A felújítás 
befejezése az úttörőmozgalom 
születésének 40. évfordulójára 
várható. 


Hiszed-e? Még elgondolni is 
sok, hogy a MÉH-vállalatok 
szerte az országban kereken 
egymillió tonna feleslegessé vált 
anyagot — más szóval hulladé- 
kot gyűjtenek össze minden 
esztendőben. Ennek a tetemes 
mennyiségnek jelentős része 
— természetesen feldolgozás 
után — ismét alapanyag lesz az 
ipar számára vagy éppen ener- 
gia. Minél gazdagabb, fejlettebb 
egy ország, annál takarékosabb, 
annál leleményesebben gazdál- 
kodik a termelődő hulladékkal 
is. A számok és eredmények 
mögött ott áll a ti munkátok is. 
Ne hagyjátok abba, vegyetek 
részt mindig az őszi és a tava- 
szi gyűjtő-versenyben. Érde- 
mes! Valamennyien hasznát lát- 
játok akkor is, ha nem számít- 
juk az értékes fém-, papír- és 
textilhulladékért közvetlenül a 
mérés után kifizetett forinto- 
kat. 


Tavaly a Prücsök. A Prücsök 
nem egy személy beceneve, 
hanem a vásárhelyi Radnóti 
Miklós  Uttörőház népzenei 
együttese. A legszebb sikereket 
az elmúlt úttörőévben a Prü- 
csök együttes, a dráma-játék- 
kör és a képzőművészeti szak- 
kör tagjai aratták. Az új szak- 
köri évről még korai lenne a 
jóslás. A tényekről azonban 
már érdemes szólni. Az úttörő- 
ház gazdag választékot kínált 
az érdeklődőknek. Jelentkeztek 
is szép számmal a néptánc szak- 
körbe, a népzenei együttesbe, 
a képzőművész, fotó,  báb- 


szakkörbe és a dráma-játék- 
körbe. A technikai érdeklődé- 
sűek számára rádiós, rádió- 
iránymérő, számítástechnikai, 
asztalos, kötő-hurkoló-konfek- 
ció és repülőmodellező szakkö- 
röket hirdettek. Sportkörök 
közt is lehetett válogatni : sakk, 
vívó, tájékozódási futó, asztali- 
tenisz szakkör működik. Mind- 
ezeken felül még egy eszperan- 
tó nyelvi szakkört szervezett 
a Ház. A lelkesedésben nincs 
hiány. Már csak arra lennénk 
kíváncsiak: győzik-e cérnával 
a csoportok júniusig. 


Gyermekművészeti fórum 
1985. november 22-től 24-ig 
fontos események színhelye lesz 
a Salgótarjáni Megyei Művelő- 
dési Központ: itt tartják meg 
a Magyar Uttörők Szövetségé- 
nek védnökségével és a Nép- 
művelési Intézet szakmai támo- 
gatásával azt a rendezvényso- 
rozatot, amelyben a gyerme- 
keknek szóló művészeti alkotá- 
sok legjavát mutatják be. Első- 
sorban magának a dráma műfa- 
jának művelői jelentkezhetnek 
részvételre, hivatásosok és ama- 
tőrök egyaránt. A fórum célja: 
minél több művet vinni a kö- 
zönség elé. A szervezők a be- 
mutatásra kerülő művek szak- 
mai vitájáról is gondoskodnak. 
A háromnapos esemény után 
érdemes lesz figyelni az újságo- 
kat: milyen újdonságok várha- 
tók, milyen előadásokat néz- 
zünk meg, s azokat hol és mi- 
kor viszik nagyközönség elé. 


Kártyanaptárgyűjtők, figye- 
lem! Elkészült a Kisdobos 
1986. évi kártyanaptára. Szíve- 
sen küldünk mindazoknak, akik 
pontos címzéssel és 4 forintos 
bélyeggel ellátott válaszboríté- 
kot küldenek. 


sejted, milyen öröm vár rád, 
amikor kezedbe vehetsz egy 
egész füzért. Annak a füzérnek 
gyöngyei, drágakövei mind- 
mind mesék! Nagapate király, 
madártollakból életre kelt né- 
pe és a garuda nemzetség ka- 
landos, egzotikus története 
bontakozik ki Móricz Virág 
Aranynap című könyvének 
meséiben. Az érzelemgazdag 
történetekhez illő színes, pom- 
pás rajzokat Mráz János készí- 
tette. (Móra Ferenc Ifjúsági 
Könyvkiadó, 1985) Gyönyörű 
karácsonyi ajándék lehetne. . . 


Mit tudsz a hangszerekről? 
Felismered-e őket? Az ilyes- 
féle kérdésekre bizonyára si- 
kerül magadból néhány mon- 
datot elővarázsolnod. Ellenben, 
ha a hangszerek története ér- 
dekelne valakit, már nehezebb 
helyzetbe jutnál. Pedig hallat- 
lanul érdekes a csínytevő Her- 
mész isten nevéhez fűződő 
történet a lantról. Nem kevés- 
bé izgalmas, hogyan lett a lant- 
ból hegedű, hogy keletkezett 
a mai zongora, a többi húros, 
fúvós és ütőhangszer. Ha meg- 
ismerkedsz Csukás István 
Síppal, dobbal című könyvé- 
vel, az említetteken kívül a 
hangszerek leghíresebb készí- 
tő-mestereiről és művészeiről 
is sikerül megtudnod egyet- 
mást. A rajzokat Réber László 
készítette. (Móra, 1974.) Ha a 
könyv elolvasása után kedved 
támadna ahhoz, hogy magad is 
zeneszerszámot fabrikálj, el ne 
hessegesd magadtól a gondola- 
tot! Inkább lapozz a Kisdobos 
23. oldalára. Ott a barkácsro- 
vatunkban segítséget is ta- 
lálsz hozzá. 


Pénzes Bethen könyve ér- 
dekes, találó címet visel: Böl- 
cső a víz alatt. A kötet a Mit 
mesél a természet című soro- 
zat darabja. Sok hasznos tudni- 
valót tartalmaz halakról, halla- 
kásról, sőt, amiért éppen most 
ajánljuk, akvaterráriumról és 
ékszerteknősről is. Lásd: a Kis- 
dobos 7., 8. és 9. oldalát! (Mó- 
ra, 1984.) 


Ha nem csal a memóriám . . . 


Chip-chip Rövidesen itt a karácsony, ünnepeink közül a 
legszebb talán. Tudom, ezt nélkülem se felejti el soha sen- 
ki. Hanem az ajándékozással olykor bajok vannak. Hadd 
segítsek! Ha nem csal a memóriám, egy éve jelent meg a 
Kisdobosban a hír : Gyárfás Endre Dörmögőék vidámpark- 
ja című mesejátékát mutatja be a József Attila Színház. 
Aki még nem látta, megnézheti a következő hetekben. 
Aki ezért nem tud Budapestre utazni, az se keseredjen el: 
bárki elolvashatja az izgalmas, mulatságos történetet! És 
— ami még érdekesebb — ki is vághatja a szereplők figu- 
ráját, kifestheti a díszleteket. Játsszunk Dörmögő-színhá- 
zat! Segít a Dörmögőék Vidámparkja című új kifestő-ki- 
vágó mesekönyv. (Ifjúsági Lap- és Könyvkiadó Vállalat, 
1985.) Játszhatunk színházat a magunk kedvére, játszha- 
tunk leendő kisdobosoknak, meglepetésként vagy egy- 
szerűen odaadhatjuk ajándékba a mesekönyvet. 


Chip-Chip A Móra Ferenc Ifjúsági Könyvkiadó kiállító- 
termében, ha nem csal a memóriám, még látható — no- 
vember 10-ig — a kecskeméti Szórakaténusz Játékműhely 
és Múzeum egyik kiállítása japán játékokból. Aki tudja, 
nézze meg gyorsan, mielőtt összecsomagolják az egészet. 
A hely ugyanis kell a december első hetében, a gyerek- 
könyvhét örömére megrendezendő házi kiállításnak. A 
kiállítás a kiadó gondozásában 1985-ben megjelent köny- 
vek egy részét mutatja be a látogatóknak. Érdemes lesz 
elsétálni és szemügyre venni az idei könyvtermést. A sok 
színes gyönyörű darab első pillantásra is élvezetes látni- 
való. De töprengeni is szabad egyik-másik könyv mellett : 
nem éppen az lesz-e az igazi ajándék testvérnek, barát- 
nak, kedves rokonnak karácsonyra. Akit pedig zavarba 
ejtene a kiállításon kínált bőség, vagy esetleg nem láthatja 
a házi könyvbemutatót, figyelje a Könyvjelző rovatot. Né- 
hány ötlettel az is szolgál. 

Beszámolók és néhány jótanács a 
SZÜLETÉSNAPI STAFÉTA  szerep- 
lőinek. 

Ez a játék nem színmű, hanem olyan 
társasjáték, amelynek szabályait a já- 
tékosok találják ki önmaguknak, és 
mindazoknak, akiknek a STAFÉTÁ- 
BAN kedvük, ötletük támad követni 
a játékosokat. A nagyok csak segíte- 
nek, ha ,a szükség úgy hozza magá- 


Vál" 
TOVÁBB! 


Bella Gábor és Csaba, győri olva- 
sónk a következőket írja: , Úttörő- 
csapatunk neve Fekete István. Most is- 
kolánk is ezt a nevet kapta. Kétnapos 
ünnepség volt, tanítási szünettel. Elő- 
ször prózamondó verseny, majd a Vörös 
Csillag Filmszínházban A koppányi aga 
testamentuma című, Fekete István regé- 
nye alapján készült film. Ezután az író 
özvegyének és unokaöccsének jelenlété- 
ben ünnepélyes névadó... Az aulában 
kiállítás F. I. életéről, munkájáról . . . " 


A győri Fekete István úttörőcsapaton 
és iskolán kívül bizonyára akad még 
néhány az országban, amely ugyan- 
ezt a nevet viseli. A staféta és a név- 
adó ünnepség remek alkalom lenne 
arra, hogy a Fekete Istvánról elneve- 


zett úttörőcsapatok megismerjék 
egymást. Beszélgessenek, barátságot 
kössenek. . . 


A petneházi Tóth Ágota és Steszkó 
Attila rajmegbízatást teljesített, ami- 
kor tollat fogott. ,, Fölkerestük lakó- 
helyünk legidősebb embereit, a 91 éves 
Szilvási Miklós bácsit, a 93 éves Juhász 
Jánosnét, a 93 éves Kapin Jánosnét és 
a 93 éves Molnár Mihálynét. Szegfűvel 
és édességgel köszöntöttük őket... 
Mindenütt szeretettel fogadtak bennün- 
ket, régi verseket és meséket mondtak 
s elárulták, hogy örülnének, ha 100 
éves korukban is meglátogatnánk őket. 
Mi megfogadtuk, nem feledkezünk el 
soha az idős emberekről." 


Igazán szép fogadalom. Hát még, ha az 
is benne rejlik a nagy elhatározásban, 
hogy köszöntésen kívül is be-bekuk- 
kantotok a falu öregjeihez. Esetleg 
nem ötletszerűen, hanem megterve- 
zetten, rendszeresen, kisebb csopor- 
tokban: egy kis tűzifa behordására, 
bevásárlásra, kisebb-nagyobb takarí- 
tásra, karácsonyfa díszítésére... ti 
tudjátok legjobban. 


Palócz Hajnalka Garáról egy törté- 
netet küldött. Az édesapjától hallot- 
ta; nagyon csodálkozott rajta. Kérte, 
írjuk meg, hogy ilyen is volt valami- 
kor. Lám! ,, 1944-ben, közvetlenül ka- 
rácsony előtt történt. Az édesanyám a 
mindennapi megszokott munkáját vé- 
gezte. Varrt. Este nyolc óra lehetett, 
amikor engemet az ágyba parancsolt. 
A 11-es petróleumlámpa fényénél egy 
fekete szövetruha fölé hajolt. Ősz haj- 
szálai úgy világítottak, mintha ezer 
lámpa égett volna a szobában... Az 
ágyam anyám háta mögött állt. Ő még 
annyit mondott, hogy aludjak, mert 
reggel öt órakor kenyérért kell men- 
nem. Gyönyörű álmom volt. Bemehet- 
tem egy péküzletbe és ott annyit ehet- 
tem, amennyit csak akartam. Hazafu- 
tottam egy táskáért, hogy anyámnak is 
vigyek egy kicsi kenyérkét meg egy pár 
kiflit, fonott kalácsot... Rohantam 
vissza, de mielőtt megérkeztem volna, 
édesanyám felébresztett: — Kelj fel, 
kis fiam! Menni kell kenyérért. — Haj- 
nali öt óra volt. Mikor a pékhez értem, 
már vagy huszonhatan álltak előttem. 
Mire rám került a sor, a pék közölte: 
— Későn jöttél, gyerek, nincs már ke- 
nyér. — Sírva mentem haza. Nem baj, 


kisfiam, mondta édesanyám, majd jön 
a Panni néni és hoz két kiló krumplit. 
A fekete szövetruháért. Főzünk jó pap- 
rikáskrumplit. Így is lett. . . Mikor már 
felnőttem, szegény édesanyám nem 
győzte főzni a paprikáskrumplit. Nem 
untam meg máig sem és mindig kenyér 
nélkül eszem, pedig annyit szelhetnék, 
amennyi belém fér." 


Tanulságos kis történet. Vajon ti 
tudtok-e ilyet? Keressetek, gyűjtse- 
tek. Hasonlót is, másfélét is. Igen- 
igen érdekes gyűjtemény birtokosai 
lennétek. A legritkább , példányok" 
cserére is alkalmasak. 


Batuza Tamás kabai kisdobos örö- 
mét osztotta meg szerkesztőségünk- 
kel. ,Kertes házban lakunk, elég sok 
fa és bokor van kertünkben. Több ma- 
dáretetőt helyeztünk ki. Tavaly még 
csak a cinkék lelték meg az etetőket, 
de az idén már zöldikék, fenyőpintyek 
és rigók is járnak hozzánk. A cinkék és 
a pintyek a napraforgót és a diót szere- 
tik, de a cinkék a kiakasztott hájon is 
szívesen hintáznak. Észrevettük, hogy 
a pintyek nem mernek az etetőből enni, 
ezért nekik a földre szórjuk az eleséget. 
Az egyik etető egy kis fenyő mellett van, 
amin a pintyek nagyon szeretnek ug- 
rándozni. Van egy berkenyénk. Ennek 
bogyós termését megtalálták a rigók, és 
pár hét alatt le is ették. Azóta is idejár- 
nak. A fa ágaira tűzött almával etetjük 
őket. Nagyon sok örömöt jelentenek ne- 
künk ezek a kis madarak." 


Akad, aki nem tudja, hogyan fogjon 
hozzá a madárkarácsony előkészítésé- 
hez? Sebaj! Csak át kell olvasnia ismét 
Batuza Tamás levelét. Minden sor 
egy-egy pontos megfigyelés, egy-egy 
jó tanács. Aztán készülhet a madár- 
kalács Fürkész Balázs receptje sze- 
rint. Lásd a 12—13. oldalt! 


Á! Még egy szóra. . . Mi is az a stafé- 
ta? Eredetileg váltófutás. A verseny- 
zők, akik azonos színekben indultak, 
egy stafétabotot adogattak át egy- 
másnak a nekik kijelölt táv megtétele 
után. Mit gondoltok, az úttörőmoz- 
galom születésnapjának tiszteletére 
indított stafétában mi a bot? Aki tud- 
ja, adja át! A válaszokat várja 

Nyolcesztendős legényke voltam, mikor elő- 
ször utaztam egyedül. Régen volt, de úgy emlék- 
szem rá, mintha tegnap lett volna. Szinte látom 
magamat, ahogy meleg kis bundámban, vidra- 
bőr sapkában sietek ki a vasútra. Ahogy csiz- 
mám nyikorog a havon, csupa muzsikaszó. Kis 
batyu van az egyik kezemben, mákos rétes van 
abban meg szép piros alma. A másik kezemben 
a Pap Lali levelét szorongatom. Abban hív meg 
varjúvadászatra a majorukba. Azt is beleírta, 
hogy szedjem ám a lábam, le ne késsek a vonat- 
ról. 

Hát hiszen mentem is én sebesen, nem is vol- 
tam már messze az állomástól, mikor egyszer 
csak hangot hallok a fejem fölött: 

— Miau, miau! 

Föltekintek — hát egy istenadta kis cica gub- 
baszkodik a fejem fölött, a háztető szélén, az eső- 
fogó csatornában. Szeretett volna lejönni, de 
nem tudta, merre van a gyere le. Leugrani nem 
mert, fölfelé menni meg nem tudott a süppedős 
hóban. Hát így csak didergett a jámbor, és várta 
a jó szerencsét. Nyilván engem gondolt annak, 
azért miákolt rám. Macskanyelven bizonyosan 
annyit tesz az: 

— Gyere már, kisfiú, az isten is megáld, ha le- 
segítesz! 

No, föl is villant az én szemem, ahogy a cir- 
most megláttam. De ahelyett, hogy fölkapasz- 
kodtam volna érte, lehajoltam a hóba, gyúrtam 
belőle golyót, s úgy fültövön bombáztam vele a 
szegény cicust, hogy egyet se miákolt többet. 
Lekapta a fejét a csatorna mögé, s tán föl se emel- 
te addig, míg az eső ki nem mosta onnan. 

— No, ez szép volt, kár, hogy senki se látta 
— néztem körül büszkén. De nemigen volt 
ácsorogni való időm, mert a vasparipa már na- 
gyon nyerítgetett az állomás udvarán. Bizonyo- 
san csak engem várt, mert mindjárt elindult, 
ahogy beugrottam. 

Egymagam voltam a vasúti kocsiban, nagy ké- 
nyelmesen végigheveredtem a bőrdíványon. 
Szerettem volna kinézegetni a havas világba, de 
Tél takács befüggönyözte az ablakot sűrű virá- 
gos függönyével. 

Nézem a másik ablakot, hát be van fagyva az 
is. De ahogy jobban odanézek, elkiáltom maga- 
mat: 

— Nini, megint egy macska! 

Az volt csakugyan, egy jégmacska. Valami 
unatkozó utas kapirgálhatta bele a körme hegyé- 

vel az ablak jegébe. Még bajusza is volt neki, öt 
szál egyikfelől, három szál másikfelől. A farka 
kunkorodott, mint egy sóskifli. Az egyik szeme 
már befagyott, de a másikon még ki lehetett lát- 
ni a fehér mezőkre, a nyargaló sürgönykarókra, 
a világos ablakú őrházakra. 

Jó darabig elmulattam magamat a nézelődés- 
sel, hanem aztán hátradőltem a sarokban. Un- 
tam már a mulatságot nagyon. 

De nem sokáig unatkoztam ám, mert egyszer- 
re csak hangokat hallottam a nagy csendesség- 
ben. 

Összerezzentem és körülnéztem a kocsiban. 
Nem volt ott macska sehol se. Mindössze a jég- 
macska hunyorgott a fél szemével az ablakon. 
Az pedig nem beszélget — nyugtattam meg ma- 
gamat. 

— Beszélek biz én — szólalt meg a jégmacska, 
eltalálva a gondolatomat. 

— Nem lehet az — csóváltam meg a feje- 
met —, nem vagy te élő. 

— No, majd meglátod, mennyire élő vagyok! 
— nevetett a furcsa útitárs. S abban a percben 
úgy felágaskodott, hogy már nem is jégmacska 
volt, hanem jégoroszlán. Csillogott-villogott 
minden szőrszála, s csattogott-pattogott a far- 
ka, mint a karikás ostor. 

No, ezt jó lesz megbékíteni, gondoltam ma- 
gamban, s próbát is tettem vele mindjárt. 

— Ejnye, cicuskám — mondtam neki —, ha 
tudtam volna, hogy találkozunk, hoztam volna 
neked egy kis déli maradékot a zsebemben. Ki 
sem mondhatom neked, hogy szeretem a macs- 
kákat. 

— Láttam az elébb, mikor meghajigáltál — 
prüsszentette el magát a jégmacska, s olyant vil- 
lant a csészényi szeme, hogy egyszerre az ajtó- 
nak mentem ijedtemben. 

Hirtelen lebuktam a pad alá, s onnan nyújto- 
gattam kifelé a mákos rétest : 

— Legyen a tied — nyöszörögtem —, sose 
bántom többet a macskákat. 

— Azt jól teszed, kisgyerek — nevetett valaki 
a hátam mögött —, de azért csak ébredj fel, mert 
mindjárt ott leszünk az irtási majornál. 

Fölnyitottam a szememet: hát a kalauz költö- 
get. Az ablakra nézek: csupa harmattá olvadt 
már a jégmacska. 

Mindegy volt az, én egy varjúra sem mertem 
ráfogni a puskát a varjúvadászaton. De még csak 
egy pókot se tapostam el azóta. 

Keresztrejtvény 


Megadjuk a megfejtéseket, írjátok be a megfelelő 
helyre. A színes négyzetekbe írt betűk összeolvasva 
a magyar nemzeti opera megteremtőjének, Erkel Fe- 
rencnek egyik legismertebb alkotását adják. 

Ezt kell beküldeni: 

8 betűs: CIMBORÁK, JAVULNÉK 

7 betűs: ALAKULJ, HIVATAL 

6 betűs: HAJSZA, ÓVNUNK, BUSZUK 

5 betűs: FAHÉJ, VONZZ, ÓHAJA 

4 betűs: AKAD, IRKA, JÁVA, VITA, AHOL 

3 betűs: ENL, EKE, EHE, OMN, ÁZZ 

2 betűs: FA, AD, AC, AT, LU, TÁ 


Betűrejtvény 


Számolj! 


Gondoltunk egy számot, hozzáadtunk 3-at és megszo- 
roztuk a gondolt szám kétszeresével. Az eredményből 
kivontuk a gondolt szám hatszorosát. A maradékot el- 
osztottuk a gondolt számmal és 14-et kaptunk. Melyik 
számra gondoltunk? 


Járkáló robot 


Dr. Nagyagy járó robotot épített. A falhoz állította 
és bekapcsolta. A robot elindult. Minden lépéssel 
50 cm-t tett meg. Valami azonban még nem volt tö- 
kéletes, mert ötöt lépett előre, egyet vissza, azután 
ötöt előre, kettőt vissza, majd ötöt előre, hármat visz- 
sza, majd ötöt előre, négyet vissza, végül ötöt előre, 
ötöt vissza. Hány méterre volt ekkor a faltól? 


Elbújtak 
a madarak 


Az alábbi szövegben madarak bújtak el. Keressétek 
meg őket! Mi tizenegyet találtunk. 

,MI MOZOG A LAMBÉRIÁN? EGY PICINKE PÓK! 
HOL LÓG A HÁLÓJA? ZÚG A VIHAR. KÁLYHA 
ALÓL A MACSKA KUKKANT KI. OTT HEVER ÉB- 
REN. EGERET NEM FOG, OLYAN KANCSÓ KA- 
KAÓT KAPOTT. NEM INGERLEM. NE ZAVARJUK, 
MÍG ELVERI GONDJÁT!" 


Bukovinai székely menyasszony és vőlegény 


A vastag vonal mentén vágjátok körül a két babát, a karo- 
kat, kötényt, pártát és a fekete kucsmát. Ahol szaggatott 
vonalat láttok, hajtsátok össze. A talpnál hajtsátok szét 
a zöld füvet, a baba ezen fog állni. A karokon és a felső 
testrészen található kis köröket szúrjátok át, vágjátok kö- 
rül. A fejet és a karokat összeragaszthatjátok, a szoknyát 
meg a nadrágot is, de a derékrésznek az eleje és háta ma- 
radjon nyitva. Ide dugjátok be a karokat és a lyukakba 
szúrjátok bele a miltonkapcsot a ruhán keresztül. Hátul 
a tag s két szárát lazán hajtsátok ketté és görbítsétek 
be. Így rögzítve mozgathatók lesznek a karok. 

A köténykét az övnél levő két fekete ponton tűbe fűzött 
fonallal vezessétek át és hátul kössétek masnira. 

A pártát és a kucsmát a félbehajtás után csak a pettyes 
nyelvecskénél ragasszátok össze. A párta hátulsó felén 
lévő fekete lyukakba fűzzetek a szoknya aljáig érő színes 
fonalakat. 

A mellékleten lévő , mintarajzok" segítenek a babák elké- 
szítésében. 

A kecskeméti Szórakaténusz Játékműhely és Múzeumban 
megtalálhatjátok ezeket a népművészeti babákat eredeti 
öltözékükben, a , nagyszüleink játékai" gyűjteményben. 


EEeeeeeeeeeeeeeezzzsszszátlésmai 


Hangszerek, ékszerek — nádból 


Tavaink, folyóink, patakocskáink mellett ilyen- 
kor már leszáradnak a nád levelei is, melynek el- 
sárgult, megkeményedett szárából készíthetők 
el a rajzokon látható hangszerek, ékszerek. Sze- 
déskor válogassátok ki az erősebb szárakat: de- 
rékmagasságban próbáljátok összeroppantani 
egy-egy íz közepét. Amelyik megroppan, ék- 
szernek használhatjuk, a keményebbjéből legye- 
nek a hangszerek. Egy-egy csomónál vágjátok 
körbe a nádat, majd pattintsátok el. A náddudá- 
hoz (1) húsz-huszonnégy centiméteres száraz, 
kemény Ízet válasszatok. Hegyes vesszővel vagy 
két-három darab összefogott nádhasítékkal tisz- 
títsátok ki belsejéből a hártyát. Fél centire a cso- 
mós végétől vágjatok árkocskát (1/k), ebbe il- 
lesszétek a kést és óvatosan, apró mozdulatok- 
kal feszítsétek föl a nyelvecskét, másik kezetek 
hüvelykujjával leszorítva, nehogy megszaladjon 
a hasítás. Dugjátok be a duda felső végét méh- 
viasszal (V), esetleg gyertyaviasszal. Próbáljátok 
megfújni — a nyelvecske tövéig (T) szájba véve. 
Ha nem szól a hangszer, és könnyen átszalad a 
"levegő, vékonyítsatok a nyelven, ha letapad, 
megnedvesítve hajlítgassátok meg. A nádpikulát 
alulról kezdjétek hangolni. Ha a hang magasságát 
emelni kell, a lyuk felső pereméből vágjatok le 
egy-két mm-t. A rajzon megadott méreteknek 
csak arányaira figyeljetek, mert a nádszál hosz- 
szúságával ezek is változnak. A hatodik nyílás a 
sbolhalyuk": félhangot emel. Vele szembe vág- 
játok a , csippantót" (cs): nyitogatva ritmust ad 
a játéknak és egyben eza felső dó. A zuzolóhoz 
(2.) nem szabad kitisztítani a nádat, csak a végét 
kifúrni és éles késsel lehasítani a nád kemény fa- 
lát, hogy csak a hártya maradjon. Bütykös végé- 
nél dúdoljatok bele. Kitisztított, alsó végénél 
zárt ízekből készül a pánsíp (3.). A különböző 
hosszúságú náddarabokat erős cérnával kötöz- 
zétek két nádhasíték közé. A nádxilofonnál (4.) 
vékony fonalat fűztem át a csövecskéken. Leg- 
jobb, ha a keretet s az ütőket is nádból készíti- 
tek. Ajtó fölé, karácsonyfára is akasztható a nád- 
csengettyű (5.). Szép, ha ennek függesztéséhez 
is 4-5 cm hosszú, csillag alakban összekötözött 
nádhasítékot használtok. Ügyeljetek a súlyelosz- 
tásra! 

Könnyű, változatos színű karkötőket (6.) haj- 
líthattok nádhasítékból, ha előzőleg vízben áz- 
tatjátok. A megmaradt náddarabkákból külön- 
féle nyakláncokat (7., 8.) is készíthettek. Meg- 
tüzesített szeggel vagy tűvel mintákat égethet- 
tek az ékszerekre, hangszerekre. 


Rumi László 

t Róka sirva szaladt § 
fiúkhoz . — Segítsetek ! 


ús KIK Elrepült a Hauke] 5. 
KGEIRNNRES € 


Van válajsal egy nagyi ké 
kerites, amelyik szereti, 
ha rajzoigatnak ra ... KERN etre NEEE 
j Amig Bénce rajzolt a falra, 
Körmi szörnyen unatkozott. 


Kivette a papagáj tükret, 


: pen. 2) 
Al: mesrtalálra, egy né. a 
sebe sé TT 
ET mm /, 
TT áre74zlk 
VANNNN Keane 777 AS 
i nál ér vás t, 


mpeg. vegyes 
mébe tükrözött. 
Bence dühbe 


tükörrel ovato- 

san becsalta a 

kalitkaba . in res TT e rrrznlet 
Reka boldogan vitte 


haza, s a csokit Bence 

